b'\n_START_ARTICLE_\nVelika nagrada Masaryka 1935\n_START_SECTION_\nPred dirko\n_START_PARAGRAPH_\nTo je bila zadnja res pomembna dirka sezone, ki je spremenila ime v Velk\xc3\xa1 cena Masarykova. Ker se dirka\xc4\x8di Mercedes-Benza kljub prijavi dirke niso udele\xc5\xbeili, sta bila glavna favorita dirke mo\xc5\xa1tvi Scuderia Ferrari in Auto Union, prevsem slednje.\n_START_SECTION_\nDirka\n_START_PARAGRAPH_\n\xc5\xbde na za\xc4\x8detku so prevzeli vodstvo dirka\xc4\x8di Auto Uniona, vodil je Hans Stuck, ki pa ga je v glavo zadel pti\xc4\x8d, tako da je z okrvavljenin obrazom zapeljal v bokse, dirkalnik pa je prevzel rezervni dirka\xc4\x8d Paul Pietsch. S tem je vodstvo prevzel Achille Varzi, toda le do enajstega kroga, ko je odstopil zaradi okvare motorja. Kljub bole\xc4\x8dinam je dirkalnik ponovno od Pietscha prevzel Stuck, ki pa je le krog za Varzijem odstopil iz istega vzroka kot mo\xc5\xa1tveni kolega._NEWLINE_S tem je vodstvo prevzel edini preostali dirka\xc4\x8d Auto Uniona, Bernd Rosemeyer, ki je zmagal z velikansko prednostjo ve\xc4\x8d kot \xc5\xa1estih in pol minut pred Taziem Nuvolarijem, tudi tretje in \xc4\x8detrto mesto pa sta zasedla Ferrarijeva dirka\xc4\x8da, Louis Chiron in Antonio Brivio. Peti in zadnji uvr\xc5\xa1\xc4\x8deni dirka\xc4\x8d je bil Mad\xc5\xbear L\xc3\xa1szl\xc3\xb3 Hartmann z dvema krogoma zaostanka.\n_START_SECTION_\nPo dirki\n_START_PARAGRAPH_\nTo je bil za Rosemeyerja poseben dan, kajti ne le da je dosegel odmevno zmago, ampak je na podelitvi priznanj spoznal \xc5\xa1e nem\xc5\xa1ko pilotko Elly Beinhorn, s katero se je kasneje poro\xc4\x8dil.'